Paul Treu, wat in die verlede die span op die verdediging gebrei het, is nou amptelik die hulpafrigter vir gestruktureerde spel. Kortom beteken dit hy rig die span tot by die derde faset af op die aanval en op die verdediging van die eerste faset ná vaste fasette.
Die gedagtegang agter hierdie skuiwe is klaarblyklik om die bestuurspan te kry om nouer saam te werk wat hul portefeuljes betref.
“Ons het in die voorseisoen gepraat oor nouer samewerking tussen die afrigters. Ek, Russell en Paul Feeney werk nou as ’n eenheid saam.”
De Villiers se werk met die Stormers en die Westelike Provinsie verlede jaar het ’n sleutelrol gespeel in die Kapenaars se goeie skrumwerk.